**Raamlepingu nr 6.4-2.1/428ML lisa 4**

**Raamlepingu muutmine seoses pakkumuse täiendamisega**

**Päästeamet**, registrikood 70000585, aadressiga Raua 2, 10124 Tallinn (edaspidi hankija), mida esindab põhimääruse alusel peadirektor Margo Klaos

ja

**AS Semetron**, registrikood 10078457, aadressiga Veerenni tn 51, 10138 Tallinn (edaspidi täitja), mida esindab põhikirja alusel juhatuse liige Martin Minin

Hankija ja täitja on sõlminud 08.11.2022 raamlepingu nr 6.4-2.1/428ML (edaspidi leping) esmaabi- ja meditsiinivahendite vajaduspõhiseks ostmiseks ning nende tarnimiseks lepingus sätestatud tingimustel ja korras. Lepingu punkti 2.7 kohaselt on hankijal õigus lepingu kehtivuse ajal osta ka teisi, lepingu lisas 2 fikseerimata, täitja sortimenti kuuluvaid esmaabi- ja meditsiinivahendeid. Juhul kui hankijal tekib vastav vajadus, siis palub hankija täitjal on riigihanke pakkumust täiendada riigihangete seaduse § 30 lõike 3 alusel.

Hankijal tekkis vajadus osta Eesti Päästemeeskonnale (EDRT) ja demineerijatele lepingu lisas 2 (ostukorv koos fikseeritud ühikuhindadega) fikseerimata esmaabivahendeid. Sellest tulenevalt palus hankija täitjal on pakkumust täiendada. Lepingu punktist 2.7.6 tulenevalt on olukord käsitletav lepingu muudatusena, mis fikseeritakse lepingu lisana ehk hankija täiendab lepingu lisas 2 toodud ostukorvi ning fikseerib hinnapakkumises esitatud tooted ja hinnad ülejäänud lepingu kehtivuse perioodiks.

Lepingu lisa 2 täiendatakse järgmiste toodetega ning nende hinnad kehtivad kogu ülejäänud lepingu kehtivuse perioodi (võimalusega lepingu punktist 3.3 tulenevalt hinda muuta):

1. traumakäärid RESPONDER TRAUMA SHEARS (6,25 in) – 1 (ühe) tk hind 7,00 eurot, millele lisandub käibemaks;

2. CAT-žguti hoidik (roheline): C-A-T HOLDER, RGR (Ranger) – 1 (ühe) tk hind 26,00 eurot, millele lisandub käibemaks;

3. nahamarker, kahepoolne – 1 (ühe) tk hind 1,50 eurot, millele lisandub käibemaks;

4. individuaalne esmaabikott TORK (M.O.L.L.E kinnitusega): must (tühi kott), mõõdud 17,78 x 11,43 x 6,98 cm, kaal 170 g – 1 (ühe) tk hind 80,44 eurot, millele lisandub käibemaks;

5. kaitsekindad, L suurus - 1 (ühe) paari hind 0,80 eurot, millele lisandub käibemaks;

6. anatoomilised pintsetid, 12 cm – 1 (ühe) tk hind 3,00 eurot, millele lisandub käibemaks;

7. haaknõelad nr 3 – 1 (ühe) tk hind 0,03 eurot, millele lisandub käibemaks;

8. haavapadi NOBASORB 10x10, hea imavusega – 1 (ühe) tk hind 0,15 eurot, millele lisandub käibemaks;

9. füsioloogiline lahus - 0,9 % NaCl 20 ml, Mini-Plasco – 1 (ühe) tk hind 0,40 eurot, millele lisandub käibemaks;

10. desinfitseerivad rätikud MULTIUSI HAND WIPES (iga rätik eraldi pakendis) – 1 (ühe) tk hind 0,30 eurot, millele lisandub käibemaks.

Lepingu muudatused jõustuvad alates lepingu lisa allkirjastamisest ning kehtivad kuni lepingu kehtivuse lõppemiseni.

Lepingu muudatus allkirjastatakse digitaalselt, mis loetakse vastavalt tsiviilseadustiku üldosa seaduse § 80 alusel võrdseks allkirjastamise kirjaliku vormiga.

(allkirjastatud digitaalselt) (allkirjastatud digitaalselt)

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_

Margo Klaos Martin Minin

peadirektor juhatuse liige

Päästeamet AS Semetron